קווין סונדרסון

קווין מוריס סונדרסון (באנגלית: Kevin Maurice Saunderson; נולד ב-5 בספטמבר 1964) הוא תקליטן ומפיק תקליטים אמריקאי של מוזיקת דאנס אלקטרונית. נחשב לאחד מחלוצי מוזיקת הטכנו בשנות ה-80 יחד עם חואן אטקינס ודריק מיי, חבריו ל"שלישיית בלוויל", להם מיוחס במיוחד הז'אנר של דטרויט טכנו, הסגנון המוקדם של מוזיקת הטכנו. קווין מוריס סונדרסון נולד ב-5 בספטמבר 1964 בברוקלין, ניו יורק. את שנות חייו הראשונות הוא בילה בברוקלין לפני שעבר בסביבות גיל 12 לבלוויל, מישיגן, עיירה כפרית במרחק 30 מייל מדטרויט. סונדרסון פגש לראשונה את דריק מיי כשהשניים היו בני ארבע עשרה. במהלך התיכון, סונדרסון וחברו לכיתה חואן אטקינס היו מעריצים של התקליטן DJ Charles " The Electrifying Mojo" Johnson. אטקינס ומיי היו רציניים לגבי עריכת מיקסים של מוזיקה של אחרים ויצירת מוזיקה משלהם, אבל לסונדרסון היו תוכניות אחרות והוא הלך ללמוד טלקומוניקציה ולשחק פוטבול באוניברסיטת מזרח מישיגן. אטקינס החל להקליט עם Cybotron ב-1981; מיי וסונדרסון התרכזו תחילה בתיקלוט. ב-1986 סונדרסון הקים את הלייבל שלו בשם KMS. Inner City הוא שיתוף פעולה של סונדרסון שנוצר "במקרה". ב-1987 סונדרסון הקליט רצועה באולפן הביתי שלו, אבל היה זקוק למילים ולסולנית. חברו, טרי 'האוסמאסטר' בולדווין, מפיק האוס משיקגו, הציע את פאריס גריי. "פאריס הסכימה, טסה לדטרויט, המציאה מילים וכך נולד השיר 'Big Fun'". סונדרסון תחילה שכח מההקלטה, עד שחודשים לאחר מכן, ניל רשטון מהלייבל הבריטי וירג'ין רקורדס הגיע לדטרויט בחיפוש אחר מוזיקה לאלבום אוסף בשם "Techno - The New Dance Sound Of Detroit"‏. "Big Fun" נכלל באלבום, וזמן קצר לאחר מכן יצא כסינגל והפך ללהיט עולמי. הסינגל הבא של Inner City בשם "Good Life" הצליח אף יותר. אחריו יצא לאור אלבום בכורה, "Paradise". במהלך השנים, ואחרי שלושה אלבומים, היו ל-Inner City היו תשעה להיטי טופ 40 בבריטניה ושני אלבומים שהגיעו לפחות למקום ה-20, עם מכירות משולבות של יותר משישה מיליון. בפרויקט E-Dancer יצר סונדרסון מוזיקה יותר מחתרתית. האלבום הראשון "Heavenly", יצא ב-1998 וזכה לשבחי המבקרים; המגזין ספין כינה אותו "אחד מעשרת האלבומים הטובים ביותר שמעולם לא שמעתם". ליין הבס של הרצועה "Just Want Another Chance" של סונדרסון מ-1988 (שיצא לאור תחת השם "Reese" ב-Incognito Records), הפך למשפיע מאוד בז'אנר מוזיקת הג'ונגל והדראם אנד בייס. הבס עצמו בוצע על ידי Casio CZ-5000 באמצעות סינתזת עיוות פאזה. סונדרסון המשיך לפתח את חברת התקליטים שלו KMS. הוא גם נותן חסות לקבוצות נוער של בייסבול, ועוזר לאמן ולנהל את אחת מהקבוצות הללו, המטרו דטרויט דודג'רס. סונדרסון עבד תחת מספר שמות, כולל השמות הבאים: E-dancer Esseray Inner City Kaos Keynotes Kreem KS Experience Reese Reese & Santonio The Reese Project Tronikhouse The Elevator מדיה וקבצים בנושא קווין סונדרסון בוויקישיתוף אתר האינטרנט הרשמי של קווין סונדרסון קווין סונדרסון, ברשת החברתית פייסבוק קווין סונדרסון, ברשת החברתית אקס (טוויטר) קווין סונדרסון, ברשת החברתית אינסטגרם קווין סונדרסון, במסד הנתונים הקולנועיים IMDb (באנגלית) קווין סונדרסון, באתר סאונדקלאוד (באנגלית) קווין סונדרסון, באתר AllMusic (באנגלית) קווין סונדרסון, באתר MusicBrainz (באנגלית) קווין סונדרסון, באתר Discogs (באנגלית) קווין סונדרסון, באתר Songkick (באנגלית) קווין סונדרסון, באתר SecondHandSongs All Music Guide to Electronica: The Definitive Guide to Electronic Music. San Francisco: Backbeat Books. 2001. p. 445. ISBN 0-87930-628-9. OCLC 46456357. Larkin, Colin, ed. (1998). The Encyclopedia of Popular Music. Vol. 4 (3d ed.). London. p. 2696. ISBN 1-56159-237-4. OCLC 39837948. DJ Kevin Saunderson, DJGuide party site (באנגלית) "Reese - Just Want Another Chance". Discogs. 1988. "5 Ways to Make a Killer Bass Line". אורכב מ-המקור ב-2013-12-02. נבדק ב-2013-11-26. Jamieson, Ali (30 במרץ 2015). "Reese's Pieces: How to Create Kevin Saunderson's Legendary Bass Patch". Zeroes and Ones. {{cite web}}: (עזרה) "Kevin Maurice Saunderson & Family + KMS Records Special Feature - The Groove - 2013-06-22". CKCU.